tomron87/hebrew-wikipedia-sentences-corpus huggingface dataset:
פורד התמודדה בתוכנית הבישול של הריאליטי "Chopped" בתקווה לגייס 10,000 דולר למען הצדקה שלה.
היא הצליחה לעבור בסיבוב הראשון, אך הודחה בסיבוב השני.
ביוני 2016 פרסמה פורד את האוטוביוגרפיה שלה "Living Like a Runaway".
בשנת 2018, ליטה פורד וג'ים קארה הקימו את חברת גיטרות ליטה פורד ויצרו גיטרות וחוויות עבור האוהדים והשחקנים.
איימי כריסטין דומאס , הידועה יותר בשם הבמה שלה, ליטה היא מתאבקת אמריקאית, זמרת ופעילה למען רווחת בעלי חיים.
היא הופיעה בארגון ההיאבקות ה-WWE בין שנת 2000 לשנת 2007. בשנת 2014, היא הוכנסה להיכל התהילה של ה-WWE.
תחילה, דומאס החלה את קריירת ההיאבקות שלה, כשהופיעה במקסיקו בארגון Consejo Mundial de Lucha Libre (CMLL) בשנת 1998 תחת שם הבמה אנג'ליקה, כשלאחר מכן הופיעה במספר ארגונים עצמאיים ברחבי ארצות הברית בתחילת 1999 ואז עבדה במשך כחצי שנה עבור הארגון Extreme Championship Wrestling (ECW).
דומאס חתמה על חוזה בארגון ה-World Wrestling Federation (ה-WWF, כיום ה-WWE) בנובמבר 1999, כשהופיעה לראשונה בפברואר 2000 תחת שם הבמה ליטה.
במקור, היא חברה למתאבק אסה ריוס, אך את הצלחתה העיקרית השיגה לצד מאט וג'ף הארדי בקבוצת Team Xtreme, ובין השנים 2005 ל-2006 כדמות רעה, בנוסף להיותה המנג'רית של אדג'.
במשך הקריירה שלה, היא הייתה ארבע פעמים אלופת הנשים של ה-WWE.
לאחר פרישתה מהיאבקות בשנת 2006, היא הקימה את להקת הפאנק רוק (Punk rock), הלוצ'גורס.
הלהקה הוציאה לאור את אלבום הבכורה שלה ב-11 בספטמבר 2007.
איימי כריסטין דומאס נולדה ב-14 באפריל 1975 להורים כריסטין ומייקל דומאס וגדלה בפורט לודרדייל, פלורידה, ארצות הברית.
היא למדה במספר בתי ספר במהלך ילדותה ונערותה בפלורידה, עד שלבסוף סיימה בבית ספר תיכון לאסיטר ליד אטלנטה.
היא למדה חינוך באוניברסיטת המדינה של ג'ורג'יה, אך נשרה מהלימודים בשנת 1993 בטענה שהרגישה שזה היה דומה מדי לתיכון.
דומאס ניגנה בגיטרת בס עבור מספר להקות, ואף עבדה כאשת צוות של להקה.
ליטה הייתה מעורבת בשלושת הקרבות המרכזיים של התוכנית Raw אשר כללו נשים.
היא ניצחה בכל שלושת הקרבות האלה: הראשון, ב-31 ביולי 2000 בקרב זוגות מעורב לצד דוויין ג'ונסון נגד טריש סטרטוס וטריפל H, השני, ב-21 באוגוסט 2000 בקרב יחידים נגד סטפני מקמהן, והאחרון, ב-6 בדצמבר 2004 בקרב יחידים נגד טריש סטרטוס.
בנובמבר 2003, היא התחרתה נגד ויקטוריה בקרב כלוב הנשים הראשון בתולדות ה-WWE.
הקרב שלה נגד טריש סטרטוס על אליפות הנשים של ה-WWE באירוע בלתי נסלח 2006 דורג במקום השלישי מתוך "עשרת קרבות הדיוות הטובים ביותר"; רשימת הקרבות פורסמה מטעם ה-WWE בשנת 2015.
דומאס הקימה את להקת הלוצ'גורס באמצע שנת 2006. היא לבשה בגד משובץ עם הסמל של הלהקה במהלך הקרב האחרון שלה בארגון ה-WWE.
הלהקה הוציאה לאור את אלבום הבכורה שלה, The Luchagors, ב-11 בספטמבר 2007.
דומאס היא טבעונית ופעילה למען רווחת בעלי חיים, כשבשנת 2003, היא אף הקימה עמותת הצדקה למען בעלי החיים בשם "איימי דומאס מבצע הצלה וחינוך" (או בראשי תיבות: A.D.O.R.E.).
ב-9 בדצמבר 2011 דומאס נעצרה בג'ורג'יה בגין נהיגה במהירות מופרזת ונהיגה בשלילת רישיון.
בשנת 1999, דומאס ניהלה מערכת יחסים עם מאט הארדי.
השניים הכירו בינואר שלה אותה השנה במופע של ארגון ההיאבקות NWA Mid-Atlantic והחלו לצאת לדייטים כמה חודשים לאחר מכן.
בפברואר 2005, דווח שדומאס ניהלה רומן עם המתאבק אדג' במשך מספר חודשים, בזמן שהיא הייתה במערכת יחסים עם הארדי, שהיה בחוסר פעילות עקב פציעה.
סיפור זה נוצל על ידי ארגון ה-WWE, כשהוא סופר לצופיו על המרקע כחלק מעלילותיו השונות באותה השנה.
דומאס ניהלה מערכת יחסים עם חבר להקת הלוצ'גורס, שיין מורטון משנת 2006 עד לשנת 2008, ולאחר מכן עם המתאבק CM פאנק משנת 2009 ועד לשנת 2010, ואז פעם נוספת מסוף שנת 2012 עד לספטמבר 2013.
פיוד השנה (2005) - עם אדג' נגד מאט הארדי
אליפות הנשים של ה-WWF/WWE (4 פעמים)
טורניר על אליפות הנשים של ה-WWE (2006)
הפיוד הגרוע של השנה (2004) - עם מאט הארדי נגד קיין
ליטוגרפיה של קרן אלקטרונים (EBL) היא שיטה בה סריקת קרן אלקטרונים ממוקדת מייצרת צורות מותאמות אישית על גבי ציפוי רגיש לאלקטרונים הנקרא רזיסט (בדרך כלל פולימר).
קרן האלקטרונים משנה את המסיסות של הרזיסט, ומאפשרת הסרה סלקטיבית של האזורים החשופים או הלא חשופים על ידי טבילה בממס (פיתוח).
המטרה, כמו בפוטוליתוגרפיה, היא ליצור פיצ'רים קטנים מאוד אשר לאחר מכן ניתן לבצע העברת תצורה אל המצע, לעיתים קרובות על ידי איכול.
היתרון העיקרי של ליטוגרפית של קרן אלקטרונים הוא שהיא יכולה לצייר דפוסים מותאמים אישית (כתיבה ישירה) עם רזולוציה של מתחת ל-10 ננומטר.
לצורה זו של ליטוגרפיה נטולת מסכה יש רזולוציה גבוהה ותפוקה נמוכה, המגבילה את השימוש בה לייצור מסכות, ייצור בכמויות גדולות של מוליכים למחצה ומחקר ופיתוח.
מערכות ליתוגרפיה של קרני אלקטרונים מסחריות הן מערכות כתיבה ייעודיות לקרני אלקטרוניים והן יקרות מאוד (> מיליון דולר).
ליישומי מחקר, מקובל מאוד להמיר מיקרוסקופ אלקטרונים למערכת ליתוגרפיה באמצעות תוספים בעלות נמוכה יחסית (<100 אלף דולר).
מערכות כאלו בעלות רזולוציה קווית של ~ 20 ננומטר (מאז 1990), בעוד שהמערכות הייעודיות הנוכחיות בעלות רזולוציה קווית בסדר גודל של 10 ננומטר או פחות.
ניתן לסווג מערכות ליתוגרפיה של קרן אלקטרונים על פי צורת הקרן ואסטרטגיית הסטת הקרן.
מערכות ישנות יותר השתמשו בקרניים גאוסיאניות וסריקת רסטר (הלוך ושוב).
מערכות חדשות יותר משתמשות בקרניים מעוצבות, שיכולות להיות מוסטות למיקומים שונים בתחום הכתיבה (זה מכונה גם סריקת וקטור).
ברזולוציות נמוכות נעשה שימוש במקורות תרמיונים.
עם זאת, מערכות עם דרישה לרזולוציה גבוהה יותר נדרשות להשתמש במקורות של פליטת שדה, כגון W / ZrO 2. מקורות פליטה של שדה תרמי עדיפים על פני מקורות פליטת שדה, מכיוון שהם מאפשרים יציבות טובה יותר לאורך זמני כתיבה אופייניים של מספר שעות.
הזמן המינימלי לחשיפת אזור במינון נתון ניתן על ידי הנוסחה הבאה:
כאשר משך חשיפת האובייקט (ניתן לחלק לזמן חשיפה חלקי גודל צעד), זרם הקרן, הוא המינון ו שטח האזור הנחשף.
ליטא השתתפה באירוויזיון 2021 עם השיר "Discoteque", שבוצע על ידי הלהקה הליטאית דה רופ.
ב-15 בפברואר 2020, דה רופ ניצחו את הקדם הליטאי לאירוויזיון 2020, ונבחרו לייצג את ארצם בתחרות עם השיר "On Fire".
מיד לאחר ההכרזה, רשות השידור הליטאית הודיעה כי הם יערכו קדם, ודה רופ יקבלו מקום אוטומטי בגמר הקדם.
ב-31 במרץ 2020, רשות השידור הליטאית הכריזה על פתיחת ההרשמה לקדם, שנסגרה ב-14 בדצמבר.
ב-3 בינואר 2021, הוועדה המיוחדת שהואמנה על ניפוי השירים והאמנים, פרסמה את 22 הזמרים שישתתפו בתחרות.
בין הזמרים ניתן למצוא את אוולינה סשנקו שייצגה את ליטא ב-2011 (אשר פרשה מהקדם) ואת וויליז'ה מאטאסיונאייט שייצגה את ליטא ב-2014.
המקצה הראשון של הקדם שודר ב-16 בינואר 2021. במקצה השתתפו עשרה זמרים, ומתוכם חמישה עלו לשלב חצי הגמר.
סדר אמן שיר מקום ניקוד שופטים קהל1בלק ספייקס ואינדרה לאוניקוייט"Don't Tell Me"612482ת'ומאקס1"Wish"103213בי יו"Love Yourself"513674טיטאס ובנאס"No"2188105מרטינה ג'יזפצ'יקאיטה"Thank You Very Much"3175126דונאטה וירבילייטה"The Way I Am"710737Twosome"I Love My Bear"94228מיליטה דייקריטה"Shadows"4151059אלגנדה"Sit Down"873410וולדמרס פיטרסון"Never Fall for You Again"118126
המקצה השני של הקדם שודר ב-23 בינואר 2021. בדומה למקצה העוקב, במקצה זה השתתפו עשרה זמרים, ומתוכם חמישה עלו לשלב חצי הגמר.
סדר אמן שיר מקום ניקוד שופטים קהל1אונובאנד"Eisiu"104132קוסמיק ברייד"Solitary Star"97613רפולאס"Degam"78354וויליז'ה מאטאסיונאייט"Open"69545אסטה ברוקנלג"Home"59726נורברטאס"Man In Need"4144107גבריאלה גוסטאוטה"Freedom"88268גבראסי""12412129אוויטה קולולו"Be paslapčių"3168810גבריאליוס וגליס"My Guy"217107
חצי הגמר של הקדם שודר ב-30 בינואר 2021. חצי הגמר הכיל את עשרת הזמרים שעלו בשלבי המקצה (חמישה בכל מקצה).
מתוך עשרת האמנים, חמישה עלו לגמר.
סדר אמן שיר מקום ניקוד שופטים קהל1בי יו"Love Yourself"98172אסטה ברוקנלג"Home"105413גבריאליוס וגליס"My Guy"710644מרטינה ג'יזפצ'יקאיטה"Thank You Very Much"2155105נורברטאס"Man In Need"88266אוויטה קולולו"Be paslapčių"3121027טיטאס ובנאס"No"512488וולדמרס פיטרסון"Never Fall for You Again"412759מיליטה דיייקריטה"Shadows"6118310גבראסי""1241212
גמר התחרות התקיים ב-6 בפברואר 2021. בגמר השתתפו חמשת האמנים אשר עלו בשלב חצי הגמר והלהקה דה רופ.
השיר "Discoteque" של דה רופ הוכרז כזוכה לאחר שצבר את מספר הנקודות הגבוה ביותר, הן בניקוד השופטים והן בניקוד הקהל.
סדר אמן שיר מקום ניקוד שופטים קהל1טיטאס ובנאס"No"612662מרטינה ג'יזפצ'יקאיטה"Thank You Very Much"413583גבראסי""22010104וולדמרס פיטרסון"Never Fall for You Again"315875אוויטה קולולו"Be paslapčių"512756דה רופ"Discoteque"1241212
ליטא השתתפה באירוויזיון 2022, שהתקיים בטורינו שבאיטליה, עם השיר "Sentimentai" של מוניקה ליו.
זו הייתה השתתפותה ה-22 של ליטא בתחרות הזמר של האירוויזיון.
הנציג והשיר של המדינה לאירוויזיון נבחרו באמצעות קדם לאומי בשם "Pabandom iš naujo!
קדם לאירוויזיון 2022, ליטא השתתפה בתחרות עשרים ואחת פעמים מאז הצטרפותה בשנת 1994. המיקום הגבוה ביותר אליו הגיעה נרשם בשנת 2006, כש-"We Are the Winners" בביצוע LT United הגיע למקום השישי.
מאז שנת 2004, כשאיגוד השידור האירופי הקים את שלב חצי הגמר, הצליחה ליטא להעפיל לגמר עשר פעמים.
באירוויזיון 2021 שלחה ליטא את להקת דה רופ עם השיר "Discoteque".
הם הגיעו למקום השמיני עם 220 נקודות.
באוגוסט 2021 אישרה LRT את השתתפותה באירוויזיון 2022. ב-1 באוקטובר אותה השנה הכריזה כי הפקת ה-"Pabandom iš naujo!
2022" שימשה כקדם הלאומי של המדינה לתחרות – בפעם השלישית ברציפות.
ערבי התחרות שודרו ב-LRT televizija, LRT Lituanica ו-LRT Radijas וכן באינטרנט דרך אתר האינטרנט של רשות השידור, lrt.lt.
החל מינואר 2022 הופקו שישה אירועים של הקדם הלאומי; שלושה מקצים, שני חצאי גמר, וגמר.
שלושת המקצים הראשונים התקיימו ב-8, ב-15 וב-22 בינואר בהתאמה.
שני חצאי הגמר שודרו ב-29 בינואר וב-5 בפברואר, ואילו הגמר נערך ב-12 בפברואר.
ב-1 באוקטובר 2021 פתחה רשות השידור הליטאית את תקופת ההרשמה והגשת השירים לתחרות, שתסתיים ב-25 בנובמבר.
ב-7 בדצמבר פרסמה הרשות את 36 האמנים שעברו את שלבי הסינון.
בין המוזיקאים שנכללו ברשימה נמנים מוניקה לינקיטה, נציגת ליטא באירוויזיון 2015 ואייווה זאסימאוסקייטה נציגת ליטא באירוויזיון 2018. למחרת פורסמה גם רשימת השירים שישתתפו בערבי הקדם.
ב-11 בינואר 2022 הודיעה LRT כי אליקאס ומוניקה לינקיטה לא השתתפו בקדם, כיוון שחלו בקורונה.
המקצה הראשון של הקדם הלאומי שודר ב-8 בינואר 2022, ובו השתתפו 11 אמנים.
להקת בסאס פגסאס הייתה אמורה להשתתף במקצה זה, אך עקב בעיות בריאותיות של אחד מהנגנים, היא תשתתף במקצה השלישי.
התוכנית צולמה ב-4 בינואר, ובסופה 6 משתתפים העפילו לחצי הגמר.
סדראמןשירשופטיםקהלסך הכלמיקוםהצבעותנקודותהצבעות הקהלנקודות1אוגוסטה ודריקאייטי"Before You're 6ft Under"521231741622גבריאלה גוסטאוטאיטה"Over"12213813113וולדמארס פטרסונס ודה ברייק הארטרס"Up"1113285684ג'וזף ג'ון"Deadly"39836371545אלדגונדה"Holiday"14323125106ויקטוריה פיית'"Walk Through the Water"185920597אלונס פוקאנוויץ'"Someday"111477101168סן פרנסיסקו"Dream Again"3162573979אורטה סילאגאליטה"Running Chords"1548241216310מארי מו"Get Up"357400815511אריקה ג'נינגס"Back to Myself"52123386181
המקצה השני של התחרות שודר ב-15 בינואר 2022, לאחר שצולמה חמישה ימים קודם, ב-10 בינואר.
כמו במקצה הקודם, גם במקצה זה התחרו אחד-עשר אמנים על שישה מקומות בחצי הגמר.
סדראמןשירשופטיםקהלסך הכלמיקוםהצבעותנקודותהצבעות הקהלנקודות1קלוקוורק קריפ"Grow"16435959 72יוסטה קראוילייטה"How to Get My Life Back"438691101823גאבריאה"Make It Real"1642832694טיטאס איר בנס"Getting Through This"471029131335קוסמיק ברייד"The Devil Lives in Spain"1229302116ויקטוריה קיוקייטי"Piece of Universe"1033244107אמיליאנה"Illuminate"71748121368ג'סטין 3 בהשתתפות ננאארט"Something That Is Natural"3062581789אייווה זאסימאוסקייטה"I'll Be There"5612554820110מוסו X"Love that Hurts"306433713511קווינס אוף רוזס"Washing Machine"3274236134
המקצה השלישי של התחרות שודר ב-22 בינואר 2022. מוניקה לינקיטה ואלקאס היו אמורים להתמודד במקצה זה, אבל הם פרשו.
סדראמןשירשופטיםקהלסך הכלמיקוםהצבעותנקודותהצבעות הקהלנקודות1בסאס פגסאס"Ponai"1942172672רוטה לופ"Call Me from the Cold"43858681623ואשה"Napaleidi"1532223684גלייברה"Aš Jaučiu Tave"10221613115ויליה"101"441018301066אמיליה ואליוקביצ'יוטה"Overload"107000127גינטארה קורסאקייטה"Fantasy Eyes"23549761158ז'יבילה גדווילאיטה"Lioness"4025344109מוניקה ליו"Sentimentai"58122,1241224110גברסי"Into Your Arms"407576714411מנוליו פאזה"Give Me a Sign"6134956912לוליטה זירו"Not Your Mother"2761,07410163
חצי הגמר הראשון של התחרות שודר ב-29 בינואר 2022, וכלל תשעה שירים שהתחרו על ארבעת המקומות בגמר.
חבר השופטים הורכב מרמונאס זילניס (מבקר מוזיקה), איווה נרקוטה (זמרת), גרוטה גריניוטה (מנחה), גיידרה קילצ'יאוסקיינה (זמרת) וואיידוטאס ואליוקבוצ'יוס (חבר בלהקת דה רופ).
סדראמןשירשופטיםקהלסך הכלמיקוםהצבעותנקודותהצבעות הקהלנקודות1קווינס אוף רוזס"Washing Machine"22464871142אלונס פוקאנוויץ'"Someday"1433772593אמיליאנה"Illuminate"1435736984ג'וזף ג'ון"Deadly"37737831055אריקה ג'נינגס"Back to Myself"32647441066יוסטה קראוילייטה"How to Get My Life Back"5412799102217גברסי"Into Your Arms"461071581838גינטארה קורסאקייטה"Fantasy Eyes"24551151079לוליטה זירו"Not Your Mother"4282,28112202
חצי הגמר השני של התחרות שודר ב-5 בפברואר 2022, וכלל תשעה שירים שהתחרו על ארבעת המקומות שנותרו בגמר.
חבר השופטים הורכב מרמונאס זילניס (מבקר מוזיקה), איווה נרקוטה (זמרת), ויטאוטס ביקוס (מלחין), גרוטה גריניוטה (מנחה) וסטניסלבאס סטביקיס-סטנו (זמר-יוצר).
סדראמןשירשופטיםקהלסך הכלמיקוםהצבעותנקודותהצבעות הקהלנקודות1מארי מו"Get Up"2043012692ויליה"101"3063033963אורטה סילאגאליטה"Running Chords"1221,165101254אייווה זאסימאוסקייטה"I'll Be There"37848151345אוגוסטה ודריקאייטי"Before You're 6ft Under"491093481826רוטה לופ"Call Me from the Cold"37887871537טיטאס איר בנס"Getting Through This"2653104978מוניקה ליו"Sentimentai"58123,965122419מוסו X"Love That Hurts"163637698
2022" שודר ב-12 בפברואר 2022, ובו התחרו שמונת האמנים שנותרו בתחרות.
חבר השופטים הורכב מרמונאס זילניס (מבקר מוזיקה), גרוטה גריניוטה (מנחה), סטניסלבאס סטביקיס-סטנו (זמר-יוצר), אייסטה (נציגת ליטא באירוויזיון 1999), איווה נרקוטה (זמרת) וואיידוטאס ואליוקבוצ'יוס (חבר בלהקת דה רופ).
סדראמןשירשופטיםקהלסך הכלמיקוםהצבעותנקודותהצבעות הקהלנקודות1לוליטה זירו"Not Your Mother"57820,929101832אייווה זאסימאוסקייטה"I'll Be There"3347293773רוטה לופ"Call Me from the Cold"5171,83071444גברסי"Into Your Arms"4261,40461255יוסטה קראוילייטה"How To Get My Life Back"3751,16451066קווינס אוף רוזס"Washing Machine"2131,1084787מוניקה ליו"Sentimentai"841223,604122418אוגוסטה ודריקאייטי"Before You're 6ft Under"60104,1478182
ליטא הופיעה שלישית, לאחר לטביה ולפני שווייץ.
בליטא כל ערבי אירוויזיון 2022 שודרו ב-LRT televizija וב-LRT Radijas, בפרשנותם של ראמונס זילניס.
מגיש "שתים עשרה הנקודות" היה ויידוטאס ואליוקביצ'יוס, סולן להקת דה רופ שייצגה את ליטא באירוויזיון 2021.
חבר השופטים הליטאי הורכב מאיסטה לאסיטה, דריוס אוזקוראיטיס, אייבה נרקוטה, יורגה וואידאס באומילה.
בגמר הגיעה ליטא למקום הארבע עשרה עם 128 נקודות.
בחצי הגמר בו הגיעה למקום השביעי והעפילה לגמר, קיבלה ליטא את מרב הנקודות (12) מחבר השופטים של סלובניה ומהקהל של אוקראינה.
ליטא העניקה את 12 הנקודות שלה לאוקראינה בחצי הגמר ובגמר הן בשופטים והן בקהל.
+ נקודות שהוענקו לליטא (חצי גמר 1) נקודות קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו לליטא (גמר) תוצאה קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו מליטא (חצי גמר 1) תוצאה קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
+ נקודות שהוענקו מליטא (גמר) תוצאה קהל שופטים 12 נקודות 10 נקודות 8 נקודות 7 נקודות 6 נקודות 5 נקודות 4 נקודות 3 נקודות 2 נקודות 1 נקודות
האנשים הבאים כיהנו בחבר השיפוט של ליטא:
דריוס אוזקוראיטיס – מוזיקולוג, במאי של LRT Opus
ואידאס באומילה – זמר שייצג את ליטא באירוויזיון 2015
ליטא השתתפה באירוויזיון 2024, שהתקיים במאלמה שבשוודיה, עם השיר "Luktelk" בביצוע הזמר הליטאי סילבסטר בלט.
תאגיד השידור הליטאי, Lietuvos radijas ir televizija (LRT), הפיק את תחרות ה-Eurovizija.LT על מנת לבחור את נציגות המדינה לאירוויזיון.
ליטא הוגרלה להתחרות בחצי הגמר הראשון של תחרות האירוויזיון, שהתקיים ב-7 במאי.
לאחר מכן שובצה כמדינה השלישית בסדר ההופעות של המשדר.
בסיום המופע נמנתה ליטא בין עשר המדינות המעפילות לגמר.
במופע הגמר, בתום הקראת הניקוד שהעניקו צוותי השופטים, דורג השיר הליטאי במקום ה-17 עם 32 נקודות.
קדם לאירוויזיון 2024 השתתפה ליטא עשרים ושלוש פעמים בתחרות מאז הופעת הבכורה שלה באירוויזיון 1994. בשנת 2006 הגיעה להקת LT יונייטד עם שירה "We Are the Winners" למקום השישי, ורשמה את ההישג הטוב ביותר של ליטא בתחרות אי-פעם.
מאז החלת שיטת חצאי הגמר באירוויזיון 2004 צלחה המדינה להעפיל 12 פעמים לגמר.
ב-2023 נשלחה מוניקה לינקיטה עם "Stay", והגיעה בערב הגמר למקום ה-11 עם 127 נקודות.
תאגיד השידור הליטאי, Lietuvos radijas ir televizija (LRT), אמון על שידור האירוויזיון בשטח המדינה ולארגן את תהליך הבחירה של הנציגות הליטאית לתחרות.
בין השנים 2020–2023 השתמש LRT בפורמט הקדם .
באמצע יולי 2023 אישר את השתתפות המדינה באירוויזיון באירוויזיון 2024. שלושה חודשים לאחר מכן הודיע על שינוי הפורמט המסורתי לאירוע חדש בשם Eurovizija.LT.
Eurovizija.LT היה פורמט הקדם הארצי שאורגן על ידי LRT ונועד לבחור את הנציג והשיר הליטאי לאירוויזיון 2024. הוא החל ב-13 בינואר עם שידור המקצה הראשון ונגמר בשלב הגמר ב-17 בפברואר.
כל הערבים הונחו על ידי גבריאל מרטירוסיאנאייטה ונומבקו אוגוסטה קוטסנג.
נריוס טריליקאוסקס, טיקטוקר ליטאי, פרסם כמה קטעי "מאחורי הקלעים" של המשדר.
המופעים שודרו ב-LRT televizija וב-LRT Lituanica וכן גם באינטרנט בכתובת lrt.lt ובערוץ היוטיוב של התאגיד.
40 אמנים השתתפו בחמשת מקצי התחרות, שהחלו ב-13 בינואר והסתיימו ב-10 בפברואר.
שלב הגמר נערך שבוע לאחר מכן.
בכל מקצה השתתפו שמונה מבצעים, ומתוכם רק שניים העפילו לשלב הגמר.
כל תוצאות התחרות, הן במקצים והן בגמר, נקבעו באמצעות שילוב בין קולות השופטים להצבעת הקהל באופן שווה של 50/50. הנקודות חולקו בהתאם לשיטה המקובלת בתחרות הזמר של האירוויזיון, 1–8, 10 ו-12 לשיר הטוב ביותר.
שלושת האמנים שקיבלו את מרב הנקודות בגמר, הועלו לסבב הצבעה טלפונית נוסף.
במקרה של תיקו בכל אחד מהשלבים הקודמים, יקבל דירוג השופטים עדיפות.
משדרי המקצים הוקלטו מראש, ואילו הגמר הופק בשידור חי.
ב-18 באוקטובר 2023 פתח איגוד השידור הליטאי את תקופת הגשת המועמדויות להשתתפות בקדם הארצי.
מועד סגירת ההרשמה ננעץ ל-11 בדצמבר.
כל אמן יכול היה להגיש שיר אחד בלבד, וכמו כן, הוא נדרש להיות אזרח המדינה.
לכותבי השיר לא הייתה אף מגבלת לאום.
עם סיום ההרשמה נשלחו למעלה משישים שירים שונים.
40 המתמודדים שנבחרו על ידי ועדה מיוחדת קיבלו הודעה מיוחדת על שעברו את שלב הסינון הראשוני עד 18 בדצמבר.
ניתנה להם האפשרות לפרוש מן התחרות עד ל-31 בדצמבר.
ב-19 בדצמבר פרסם LRT את רשימת 40 האמנים המתחרים בקדם הארצי.
ביניהם נמנים אנדריאוס פויאביס, ויליה ודה רופ, שייצגו את ליטא באירוויזיון בשנים 2013, 2014 ו-2021 בהתאמה.
בינואר נחשף כי קורטינה יודזביצ'יוטה החליטה להסיר את השתתפותה באירוע.
את מקומה תפס מריוס פטראוסקס.
הם שודרו ב-13, 20 וב-27 בינואר, ב-3 וב-10 בפברואר 2024. בכל מקצה בוצעו שמונה שירים, ורק שניים מתוכם העפילו לגמר.
בנוסף, הופיעו כמה אמנים אורחים בתחרות: מוניקה ליו, נציגת ליטא באירוויזיון 2022 במקצה הראשון; אייווה זאסימאוסקייטה, נציגת ליטא באירוויזיון 2018 במקצה השני; איווה נרקוטה במקצה השלישי, גידרה קילצ'יאוסקיינה והאפיינדלס במקצה הרביעי וטאוטוידאס גאודשיוס במקצה החמישי.
הגמר התקיים ב-17 בפברואר 2024 בשביטוריו ארנה שבקלייפדה.
בנוסף, הופיעו בגמר גם מוניקה לינקיטה, נציגת ליטא באירוויזיון 2023; דונס, נציג לטביה באירוויזיון 2024 ולהקת מנגו.
שילוב של קולות השופטים והצבעות הקהל ביחס שווה של 50/50 קבעו את שלושת השירים שקיבלו את מרב הנקודות ועלו לסבב הצבעות נוסף.
בסופו נקבע הזוכה בהצבעה טלפונית בלבד.
עקב טעות טכנית, לא נספרו כל ההצבעות בערב המשדר.
תחילה נטען כי "Luktelk" צבר 16,688 קולות, "Impossible" קיבל 9,066 קולות ו-"Simple Joy" 6,884 הצבעות.
יומיים לאחר מכן התגלה כי הראשון מביניהם קיבל 34,691 קולות, "Impossible" צבר 20,307 הצבעות ואילו "Simple Joy" רק 15,046.
בליטא, כל ערבי התחרות שודרו בערוצי LRT televizija ו-LRT radijas, וכן באתר האינטרנט של תאגיד השידור הליטאי, lrt.lt, בליווי פרשנות מפי רמונאס זילניס.
לפני כל אחד מחצאי הגמר שודרה תוכנית מקדימה בת חצי שעה בהנחיית זילניס, ולפני הגמר הוקרן סרט תיעודי באורך 25 דקות, בבימויו של רולנדס מסיוליס, אשר תיעד את דרכו של סילבסטר בלט לאירוויזיון.
LRT שיתף פעולה עם RÚV האיסלנדי, תאגיד השידור השוודי, ARD הגרמני, BBC הבריטי, ČT הצ'כי, ERR האסטוני, פראנס טלוויזיון, NRK הנורווגי, DR הדני ו-Yle הפיני בשידור התוכנית ABBA – Against the Odds לרגל יום השנה החמישים לניצחון הראשון של שוודיה באירוויזיון: "Waterloo" של אבבא.
במהלך שבוע האירוויזיון שודרה תוכנית רדיו מיוחדת בהנחיית פרשני האירוויזיון לשעבר דריוס אוז'וקרייטיס וגרוטה גריניוּטֶה.
בנוסף, בחודשים מרץ ואפריל שידר LRT radijas את ההסכת "Suvienyti Eurovizijos" ("מאוחדים על ידי האירוויזיון"), בהנחיית יוסטס בוּיוידאס.
החל מ-29 במרץ, במסגרת תוכנית הבוקר של LRT televizija, Labas rytas, Lietuva ("בוקר טוב, ליטא"), הוצג מדי יום שיר אחד מתוך שירי התחרות של אותה שנה.
ליטא בחרה להציג את דוני מונטל, נציג ליטא לאירוויזיון 2012 ולאירוויזיון 2016, שדורג במקום ה-12 והתשיעי בהתאמה, ואת להקת דה רופ, נציגת המדינה לאירוויזיון 2021, שדורגה במקום השמיני.
בלט השתתף בחזרות טכניות ב-27 באפריל וב-1 במאי, ולאחר מכן בשלוש חזרות גנרליות ב-6 וב-7 במאי.
לקראת המופע, השתתף בלט בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים.
ליטא הגיעה למקום ה-14 עם 90 נקודות; 32 נקודות מהשופטים ו-58 נקודות מהקהל.
חבר השופטים הליטאי הורכב מז'יוואר יאסינסקיס, כריסטופס נאראשקביצ'וס, פובילאס משקלה, אגנטה גאבליטה ומוניקה מריה פאולוסקיטה.
נקודות שהוענקו על ידי ליטא
ליטוּן של עברית (נקרא גם: לטיניזציה או רומאניזציה של עברית) היא שיטת תעתיק מילים עבריות לאותיות לטיניות.
גם כתיבת טקסטים עבריים מלכתחילה באותיות לטיניות נקראת ליטון.
ליטון משמש בעיקר בשמות רחובות, בשמות חברות, בפרסומות, בדרכונים ובתעודות רשמיות.
בתרגום התנ"ך ללטינית, הוולגטה, מופיעים תעתיקים לטיניים של השמות, וכן של המונח "ממזר" (mamzer).
במגילות קדומות של התנ"ך ביוונית השם יהוה נכתב באותיות עבריות קדומות, בתוך הטקסט היווני.
הצורך העיקרי בתעתיק לטיני הוא עבור כתיבת שמות ומונחים עבריים, אותם בוחרים שלא לתרגם לשפות המשתמשות בכתב לטיני.
בעבר, היה צורך בליטון העברית בשל חוסר יכולתן של מערכות אלקטרוניות (מחשבים, טלפונים סלולריים ועוד) להציג עברית תקינה.
בנוסף, מאחר שכיוון הכתיבה של העברית הפוך מכיוון הכתיבה של הכתב לטיני והמתמטיקה, נוצרו קשיים בשילוב מילים לועזיות ונוסחאות בטקסט עברי, או בשילוב עברית בטקסט לועזי.
הבעיה נפתרה כאשר נכתבו אלגוריתמים להתמודדות עם כיווניות של שפות, וחברות הטכנולוגיה החלו לייצר מכשירים התומכים בכתיבה מימין לשמאל, כדי לפנות לקהל רחב יותר (כולל לדוברי הערבית והפרסית, הנכתבות גם הן מימין לשמאל).
גם הגופן המיוחד מעמיד קשיים, מה גם שטרם נוצר תקן לצורך זה (נכון ל-2006).
בעבר השתמשו בליטון במסרונים (SMS) ובדואר אלקטרוני.
בעיה זו הולכת ונעלמת, וכיום ניתן להשתמש בעברית במכשירים טכנולוגיים באופן כמעט מוחלט ללא בעיות.
בשל מגבלות הכתיב חסר-הניקוד, וחוסר בקיאות בניקוד בציבור הרחב, יש המשתמשים בליטון כדי לבאר הגיית שם, ולהבדיל בין הומוגרפים.
מערכת הכתב העברי מוגדרת כאלפבית מסוג אבג'ד, זהו אלפבית עיצורי, בו קיימות אותיות הנהגות כעיצורים בלבד ואין אותיות לתנועות (למעט אותיות אהו"י, המשמשות בשני התפקידים; התנועות מסומנות בעברית, אם יש צורך בבירור, בעזרת ניקוד).
האלפבית היווני, הלטיני ונגזרותיהם לעומת זאת, מוגדרים כאלפביתים גמורים, משום שישנן אותיות הן לעיצורים והן לתנועות.
איתמר בן אב"י, בנו של אליעזר בן יהודה, מחיה הלשון העברית, ניסה לקדם כחלק מהתחיית הלשון בהקשר חילוני את הכתיבה הלטינית, שהרי צורת האותיות הללו שותפות ונובעות מאותו כתב פיניקי כנעני קדום.
את חלק מתיאור מאמציו בעניין והתנגדות אביו לכך, כתב גם בספרו על חיי עצמו "החצוף הארצישראלי".
בחלק מפתרונות הליטון שאפו לכתוב את השפה העברית בכתיב אלפביתי שלם הכולל ייצוג מובחן וברור של כל התנועות, בניגוד לאבג'ד, בשיטת כתב פונמית עד כמה שאפשר, - עם אותיות ייעודיות לתנועות במעמד שווה לאותיות העיצוריות.
כתיבה דומה, אבל באותיות עבריות, קיימת בכתיבה בשפת היידיש למילים לועזיות, שרובן ממקור גרמני.
כך כותבים פארברענגען אין טשרנוביל כאשר צמדי העיצורים נג מייצגת את הפונימה האנפית ענבלית כמו שהוגים פינג-פונג, וצמד העיצורים טש מייצג את הצליל צ', כמו במילה צ'אט.
העיצור א מייצגת את תנועת הפתח, ואילו ע את תנועת הסגול.
באנגלית ישמשו בדרך כלל A ו-E בהתאמה ואילו i ישמש לחיריק ולבסוף u לשורוק.
זאת בהתאם להגיה הקפואה יותר, המקובלת בעברית העדכנית מאז שנות התשעים, כאשר תנועת השווא הפכה לסגול, הקמץ נהגה כפתח או במקרים הנדירים של קמץ קטן כחולם ומסומן ב o, והצירי נהגה בכל המקרים כסגול.
הקצרנות העברית, לשיטותיה השונות, תמיד נכתבת משמאל לימין, כמו בכתב הלטיני.
כל סימן בקצרנות הוא מילה בפני עצמה.
הסיבה לכיוון הכתיבה הזה היא כי רוב האנשים ימניים ולכן משיכה של היד הכותבת היא מהירה יותר מדחיפה.
בקצרנות הבסיסית, המלאה, נכתבות כל התנועות והעיצורים שמרכיבים את המילה, כלומר לא לפי הכתב העברי המקובל.
בשנת 1994 הוצע פטנט זמני על ידי חטיבת המחקר הישראלית של חברת יבמ לגבי פתרון לשמירת הכתיבה העברית "כהצפנה" באותיות לטיניות על מנת להציגה באופן קריא במקרה שחסרה תכנת המרה לאותיות עבריות.
לאחר שנה הוחלט לא לאמץ את השיטה והרעיון הפך נחלת הכלל.
בשיטה זו הכתובות של אתרי האינטרנט (URL) היו נרשמות באותיות לועזיות משמאל לימין בדפדפן שלא תומך בשפה העברית וכך ערך זה בוויקיפדיה שכתובתו:
כך שלאחר היכרות קצרה היו מבינים שהאות f מייצגת ו, W מייצגת ש, X מייצגת ת, y מייצגת ע, P מייצגת ף, וכדומה.
גם שיטה זו, לצורותיה, לא אומצה מעולם.
באתרי אינטרנט בהם נמצאת מקלדת וירטואלית כמו אתר Lexilogos משתמשים באותיות במקלדת QWERTY באנגלית כדי להקיש על המקש, כאשר אין או לא רוצים להשתמש במסך מגע.
ההקלדה במקשים אלו משמשת גם לשפה הארמית, בה יש ארבע צורות גופן (בדומה לכתב היד וכתב הדפוס אצלנו) אך שמות ומספר אותיות האלף בית זהה לשל העברית.
לדוגמה האות ח היא H גדולה, האות ו היא F או w, האות שין (ימנית ושמאלית - אין ניקוד) היא S, סמך - s, צדי - C, גימל - G.
ישנם גם אתרים בהם ניתן לשמור כיתוב באותיות לטיניות ולהפכם לגופן עברי או ארמי, וכן להמיר מכתיבה עברית לארמית ולהפך למי שאינו יודע לקרוא את אחת השיטות.
אתרים ותוכנות להפיכת הכתב הלטיני לעברי קיימים גם לצורך תיקון טעות הקלדה "עיוורת" במצב של שפה זרה והפיכתה לאותיות בהתאמה למקשים על מקלדת עברית.
כך הפנגרמה (משפט שבו כל אותיות האלף בית) הכולל גם את האותיות הסופיות ךםןץ"ף המופיעה בצפניה:
"לכן חכו לי נאם ה' ליום קומי לעד,
כי משפטי לאסף גוים, לקובצי ממלכות, לשפך עליהם זעמי - כל חרון אפי,
כי באש קנאתי תאכל כל הארץ!"
כאמור, כיום נפוצה במרשתת השימוש בכתיבה לטינית לצורך הבהרת הניקוד של מילה, בגלל הקושי הטכני בניקוד מילים (המצריך היכרות עם שיטת הניקוד, הקשה על שני מקשים, או הקשה ארוכה על מקשים ובחירת הניקוד במקלדות של "מכשירים חכמים").
לדוגמה, בקבוצת ה-WhatsApp "להעיף את היו"ד" העוסקת בשפה העברית התקנית, נשאלה שאלת משתמש אלמוני ב-4 בינואר 2025:
אם כותבים יהונתן, קוראים כמו יונתן, או ממש שומעים את האות ה'?
ויש גם שימוש (לא נוח, וחלקי בלבד) בו השימוש באותיות לטיניות נקראת ככתיבה עברית, לצורך גימיקים, פרסומת או אמנות.
למשל המילה "ספורט" יכולה להיכתב "U7190" ועברית: "x'Y2y_".
הכתב הלטיני משמש בפועל בכתיבת מגוון רב של שפות, לא רק אירופאיות (כגון טורקית, וייטנאמית, אינדונזית ומלטית, זאת האחרונה היא השפה השמית היחידה (נכון ל-2021) שנכתבת אך ורק באותיות לטיניות, כמו גם השפה השמית היחידה מבין השפות הרשמיות של האיחוד האירופי).
מקלה על כתיבת מדע וטכנולוגיה בעברית.
מאפשרת תעתיק פשוט והפיך לשפות המשתמשות בכתב לטיני.
כתוצאה משימוש בכתב אלפביתי גמור, אחוז גבוה יותר מהאוכלוסייה מגיע לרמת קריאה גבוהה.
הכתב העברי, ככזה הנכתב מימין לשמאל, יותר קל לאנשים שמאליים, שהם המיעוט, וקשה יותר לאנשים ימניים, שהם הרוב, בניגוד לכתב הלטיני הנכתב משמאל לימין.
בספרות המדעית מקובל כיום להשתמש בשפות המשתמשות בכתב הלטיני.
ד"ר מיכאל אבינור, מפתח הכתב הכרמלי, טען שאילו היה כתיב לטיני בשפה העברית היה ניתן להשתמש בה במדע, אם לא כדי לכתוב מאמרים, לפחות כדי לקבוע מושגים.
בצורה זו יימנעו מצבים שבהם תגלית בישראל תקבל שם לועזי.
מאידך, רבים חולקים על אבינור, ומביאים כדוגמאות סותרות, גם מושגים מדעיים, שמקורם דווקא כן בעברית, לדוגמה מכתש.
כמו כן ישנו אפילו שימוש בכתיב העברי (גם אם שימוש מועט), כך לדוגמה האותיות א', ב' ו-ג' משמשות כסימונים במתמטיקה.
יתרונות וחסרונות הכתב העברי הקיים
האלפבית העברי מלווה את העם היהודי כבר יותר מאלפיים שנה ומזוהה ביותר ובאופן ייחודי עם היהדות, השפה העברית ומדינת ישראל; זאת בעוד הכתב הלטיני, לפחות האותיות הגדולות, מקורו ההיסטורי מהאימפריה הרומית שחלקה בהיסטוריית העם היהודי היה מר ביותר.
על כן, סביר שתקום התנגדות פוליטית, לאומית וזהותית לשימוש באותיות לטיניות לכתיבת עברית.
בנוסף, הכתב העברי הוא בעל מעמד דתי, ונהוג לכתוב בו את ספרי התורה.
כיום השפה העברית נכתבת בעיקר בכתיב לא מנוקד, שהוא בעל חסרונות:
בכתיב חסר, כשהוא נכתב ללא ניקוד, חסרים התנועות והדגש החזק.
אלה דרושים לשם זיהוי משקל המילה, המכיל מידע לגבי משמעותה.
דוגמה לכך היא צמד המילים "חַזֶּרֶת" (במשמעות מחלה ממשקל קַטֶּלֶת, בתקן של עוזי אורנן: xazzert) ו"חֲזֶרֶת" (במשמעות צמח ממשקל קְטֶלֶת, בתקן של עוזי אורנן: xzert).
לדוברי העברית הישראלית המילים הללו נראות כשייכות לאותו משקל משום שהם כותבים בכתב לא מנוקד ומשום שאינם מבטאים דגש חזק, וחטף פתח ופתח נהגים שניהם בצליל A.
שיעור המידע הפונטי והדקדוקי הנעדר מהכתיב החסר מוערך בכ-40%, ונוצרים הומוגרפים.
כתיב מלא מוסיף למילים קצת מידע פונטי, אבל גם הוא אינו חד משמעי.
אותיות אהו"י עשויות לסמן עיצורים או אמות קריאה.
קשה ללמוד את הגייתן התקנית של מילים חדשות מקריאה בלבד.
כמו כל השפות השמיות הנכתבות מסורתית בכתב אלפבית חסר תנועות, את העברית צריך לדעת מראש כדי לקרוא, מה שמקשה גם על לימוד השפה.
הצורך להבין את דרך הגייתן של מילים בעזרת הקשרן במשפט מצריך מאמץ קוגניטיבי רב יותר בזמן הקריאה, מאט את קצב קריאתם של הקוראים המיומנים וגורם לקריאה להיות מעייפת יותר.
הדרך המסורתית להתגבר על בעיות אלה היא בעזרת ניקוד, אך גם לשיטה זו חסרונות:
רוב כותבי השפה אינם יודעים ניקוד, ואינם מבינים ניקוד היטב כאשר הם כותבים או קוראים.
התאמה לא טובה להגיית העברית המודרנית.
על כן, אדם שרוצה ללמוד עברית צריך ללמוד שלושה כתיבים: כתיב מנוקד, כתיב מלא חלקית, וכתיב מלא.
השיטה הנוכחית גם מקשה על התעתיק משפות אחרות.
עם תחיית הלשון העברית עלו הצעות לרפורמה במערכת הכתב, ולגיבוש מערכת כתב לטינית לכתיבת השפה העברית, בדומה לרפורמה שנערכה בטורקיה בשנת 1928 על ידי מוסטפא כמאל אטאטורק בה הוחלף האלפבית הערבי באלפבית הלטיני, עם התאמות נדרשות, לכתיבת השפה הטורקית.
איתמר בן-אב"י, הילד העברי הראשון, ניסה זאת על ידי הוצאת שני שבועונים בעברית בכתב לטיני, ha Savuja ha Palestini ("השבוע הפלשתיני"), בירושלים ב-1928, ו-Deror ("דְרור"), בתל אביב ב-1934. לטענת בן אב"י, אביו אליעזר בן יהודה לא התבטא בנושא באופן פומבי, אולם הביע תמיכה בכך בשיחותיו עימו.
זאב ז'בוטינסקי תמך אף הוא בליטון הכתב העברי.
גם חברי התנועה הכנענית כמו עדיה חורון, יונתן רטוש ואחיו עוזי אורנן (יוצר התקן ISO 259) תמכו ברעיון.
רטוש הציע את שיטתו במאמר "סורי - כן ולטיני - לא?" בשנת 1962, וחזר והעלה את הנושא בראיונות רבים עד מותו, וחורון נהג להתכתב עם זאב ז'בוטינסקי ובנו ערי בעברית באותיות לטיניות.
בשנות ה-50 פיתח ד"ר מיכאל אבינור שיטת כתב לשפה העברית, הקרויה הכתב הכרמלי, המנסה לתת מענה לסוגיות לעיל.
הצעות אלה לא נחלו הצלחה ולא נקלטו בקרב הציבור.
לא קיים תקן אחד המשמש לליטון של עברית, ולכן השימוש הנפוץ ביותר הוא בתעתיק לאות לטינית לפי המקובל באורתוגרפיה האנגלית.
מאחר שמבנה המילה האנגלית שונה מאוד ממבנה המילה העברית, תעתיק כזה יוצר אי בהירות וערבוב מילים עבריות שונות באותו תעתיק.
תקנים רבים ושונים קיימים היום, אך אף אחד מהם אינו נפוץ ביותר, והציבור בדרך כלל אינו מכיר את חוקיהם:
האקדמיה ללשון העברית העמידה ב-1957 שני תקנים לליטון.
בהמשך החליטה על תקן נפרד לשמות רחובות בשילוט חוצות.
ארגון התקינה הבינלאומי העמיד מספר תקנים לליטון, המבוססים על עבודתו של עוזי אורנן:
תקן לטרנסליטרציה של עברית מנוקדת, שיצא ב-1984: ISO-259
תקן לליטון פונמי (לא טרנסליטרציה ולא טרנסקריפטציה) עבור ניתוח בלשני, שיצא ב-1999: ISO-259-3. מכיל גם אפשרויות לפישוט בדומה ל-ISO-259-2.
תקנים לא-רשמיים, המוצעים על ידי יחידים.
השוואות לליטון של העברית בתקנים שונים
ג'יימס מילטון קמפבל ג'וניור , הידוע בכינויו ליטל מילטון (Little Milton), היה זמר וגיטריסט בלוז אמריקאי.
זכה לפרסום בעיקר בשנות ה-60 ונחשב אחד מהפחות ידועים מבין המבצעים הגדולים של הבלוז.
המוזיקה שיצר היא שילוב של מבנים ליריים מסורתיים יחד עם צליל חלק והפקה מהוקצעת.
מילטון נולד באינוורנס, עיירה קטנה מצפון לג'קסון במדינת מיסיסיפי באזור הדלתא של מיסיסיפי, ומיד עם לידתו, עבר עם אמו לעיר סמוכה, גרינוויל.
אביו החורג, "ביג מילטון קמפבל", היה מוזיקאי בלוז מקומי וממנו ספג את שורשיו המוזיקליים, כמו גם מהשתתפותו במקהלת הכנסייה המקומית ומהאזנה לשידורי מוזיקה חיים ברדיו, במיוחד למוזיקת הקאנטרי, אותה שילב מאוחר יותר בבלוז ובגוספל.
בגיל 10 קנה את הגיטרה הראשונה שלו, למד לנגן ובן 12 כבר החל להתפרנס מנגינה בברים וברחוב.
הושפע בעיקר מהמוזיקה החדשנית של טי-בון ווקר שמיזגה בלוז עם רוק'נ'רול, ומנט קינג קול בעל הקול הקטיפתי, אך בהופעותיו ניגן בכל הסגנונות וסוגי המוזיקה שהיו פופולרים באותה עת באזור מגוריו.
ב-1952, בעת שניגן כנער בברים מקומיים, נתגלה על ידי אייק טרנר שהיה מגלה הכישרונות של סם פיליפס וסאן רקורדס.
הוא חתם איתם חוזה הקלטות, עבר לממפיס ואף הוציא מספר הקלטות אשר לא זכו להשמעות ולהצלחה מסחרית וכך, ב-1955 הסתיים החוזה שלו עם סאן רקורדס ופיליפס.
המשיך להקליט בממפיס עבור מספר חברות תקליטים, אך שוב, ללא הצלחה מסחרית.
ב-1958 עבר לסנט לואיס והחל להקליט בצ'ס רקורדס.
הוא זכה שם להצלחה ראשונה ואף סייע למוזיקאים כמו אלברט קינג וזמרת הריתם אנד בלוז, פונטלה בס, להתפרסם.
ב-1962 הצליח בפעם הראשונה להכניס שיר, "So Mean to Me", למצעד להיטי ה-R&B של הבילבורד (מקום 14).
לאחר הפסקה בה הוא ערך מסע הופעות, נכנס לאולפן ההקלטות ויצא ב-1965 עם אלבום בכורה, "We're Gonna Make It".
בשנים אלו הפך הצליל שלו למלוטש יותר ודמה לזה של בי בי קינג.
אלבומו זכה להצלחה גדולה (מקום שלישי במצעד אלבומי ה-R&B) ושיר הנושא של האלבום הגיע למקום הראשון במצעד ה-R&B וזכה להיות בין 40 הלהיטים המושמעים ביותר ברדיו, דבר אשר היה שמור לרוב, באותה עת, לשירים שבוצעו על ידי זמרים לבנים.
עד 1969 הוציא מספר סינגלים אשר זכו להצלחה בינונית בלבד.
באותה שנה עבר לחברת סטאקס והקליט אלבום נוסף, "Grits Ain't Groceries", אשר זכה להצלחה בינונית גם הוא (מקום 41 במצעד אלבומי ה-R&B).
באותן שנים הכניס מילטון גם עיבודים תזמורתיים מורכבים יותר למוזיקה שלו והוציא עוד מספר אלבומים, אשר זכו גם הם להצלחה כלשהי, עד אשר חברת התקליטים פשטה את הרגל ב-1975.
לאחר מכן, נאבק כדי לשמר את הקריירה שלו ועבר בין מספר חברות תקליטים, עד שלבסוף, לאחר פרסום להיטו "The Blues is Alright" ב-1982, חתם על חוזה עם מלאקו רקורדס, חברה עימה נשאר כמעט עד סוף הקריירה שלו.
להיטו האחרון, "Age Ain't Nothin' But a Number" יצא ב-1983 באלבום אשר נשא את אותו שם.
ב-1988 זכה ליטל מילטון להיכנס להיכל התהילה של הבלוז ובאותה שנה אף זכה בפרס האנדי, הפרס היוקרתי ביותר לאמני הבלוז בארצות הברית.
הוסיף להקליט ולהופיע עד מותו משבץ ב-2005.
נהר ליטל ביגהורן הוא יובל של נהר ביגהורן במדינות ויומינג ומונטנה בארצות הברית.
הנהר מפורסם בעקבות קרב ליטל ביגהורן שהתרחש בקרבתו.
מוצא הנהר סמוך לעיירה פארקמאן בהרי ביגהורן בצפון ויומינג.
הנהר זורם צפונה לשטח מונטנה, חוצה את שמורת האינדיאנים של שבט קרואו ונשפך לנהר ביגהורן ליד העיר הרדין.
ליטוש הוא פעולת גימור הגורמת להחלקה של פני שטח.
לעיתים המטרה היא ליצור שטח בעל תכונות של מראה, כלומר החזרת אור מלאה עם פיזור נמוך ככל האפשר.
הדרך הנפוצה להשגת הגימור היא ליטוש מכני – שפשוף פני השטח בגרגרים של חומר קשה.
לדוגמה, מתכת ועץ ניתן ללטש עם נייר זכוכית – שהוא נייר שעליו מודבקים גרגרי זכוכית, אולם אבני חן וקרמיקות שונות, שהן בדרך כלל קשות מזכוכית, וגם מתכות, נהוג ללטש בעזרת גרגרי סיליקון קרביד או יהלום.
ליטוש מכני נפוץ הוא מסתובבת , שעליה מונח נייר עם גרגרים קשים, או בד שמוספג בתמיסה עם הגרגרים.
לעיתים הליטוש אינו מכני, למשל ליטוש באמצעות חומר איכול או באמצעות לייזר.
ליטוקוואה טומאינג (במרשלית: Litokwa Tomeing; 14 באוקטובר 1939 – 12 באוקטובר 2020) היה נשיא איי מרשל בין השנים 2008–2009. קודם לכן כיהן כשר בממשלה וכיו"ר בית הנבחרים.
טומאינג נולד באיי מרשל והתחנך בבתי ספר קתוליים.
בשנת 1961 הוא סיים את לימודיו התיכוניים והחל לעבוד בהוראה וכמנהל בית ספר עד 1973. בשנים 1970–1972 הוא למד לימודי תואר ראשון בשלוחה של אוניברסיטת הוואי.
במקביל לעבודתו בתחום החינוך וללימודיו האקדמיים החל טומאינג לעסוק בפעילות פוליטית.
בשנים 1965–1969 הוא כיהן כראש עיריית ווג'ה.
בשנת 1974 עבר טומאינג לחיות במג'ורו והמשיך לעסוק בתחום ההוראה.
באותה שנה הוא נבחר לראשונה לבית הנבחרים של איי מרשל וכיהן בו עד להכרזת עצמאותם בשנת 1978. כחבר הפרלמנט הוא נשלח, בשנת 1976, לוועידת החוקה של מיקרונזיה ובשנת 1978 כיהן כחבר בוועידת החוקה של איי מרשל.
לאחר קבלת עצמאותם של האיים נבחר טומאינג בשנית לכהן כחבר בית הנבחרים.
כהונתו בבית הנבחרים נמשכת משנת 1979 ועד היום.
במהלך השנים החזיק טומאינג בתפקידים שונים: סגן יו"ר בית הנבחרים (1992–1995), השר המקשר בין נשיא המדינה לאיים (1996–1998) ויו"ר בית הנבחרים (2000–2008).
בסמוך למועד הבחירות, בשלהי שנת 2007, עזב טומאינג את המפלגה הדמוקרטית המאוחדת ונבחר בבחירות אלו מטעם מפלגת העם המאוחדת.
לאחר הוודע תוצאות הבחירות הועמד טומאינג כמועמד לנשיאות המדינה והרכיב את ממשלתו בינואר 2008. באוקטובר 2009 נחל טומאינג תבוסה בהצבעת אי אמון בבית הנבחרים וסיים תפקידו.
טומאינג נפטר ב-12 באוקטובר 2020. הותיר אחריו אישה ושבעה ילדים.
ליטל רוזנצוייג (נולדה ב-3 בנובמבר 1984) היא שחקנית, מנחה ודוגמנית ישראלית.
רוזנצוייג נולדה במושב ניר צבי שבמרכז הארץ ליוסי וויויאנה.
יש לה אחות ואח צעיר בשם עדן.
למדה במגמת תיאטרון ב"תיכון חדש" בתל אביב וסיימה בהצטיינות.
היא שירתה בצה"ל כמפעילת מחשב בחיל התקשוב.
בעקבות התחרות, הופיעה יחד עם שאר המתמודדות בווידאו קליפ לשיר "מילים לאהבה" של ליאור נרקיס, שייצג את ישראל באירוויזיון 2003.
רוזנצוייג למדה בבית הספר למשחק "בית צבי" אותו נטשה כעבור שנתיים.
מאוחר יותר השלימה תואר ראשון במכללה למינהל.
פריצתה הגדולה של רוזנצוייג אל עולם הבידור התרחשה ב-2007 כאשר לוהקה לתפקיד ראשי בסדרת המדע בדיוני לילדים ולנוער "הנפילים" של חברת הלוויין yes שם במשך שתי עונות גילמה את דמותה של עדי כץ.
באותה השנה החלה להנחות בערוץ לוגי לצד בן פרי את תוכניות הדגל של הערוץ, "שחק אותה סשו" ו"מתחת לאף".
בשנת 2008, הצטרפה אל עונתה הרביעית של תוכנית הסאטירה וההומור "מהדורה מוגבלת" בערוץ ביפ כאחת מחברי הפאנל.מאוחר יותר באותה השנה, לוהקה רוזנצוייג לטלנובלה של HOT "חשופים" שם גילמה את אלה יוספי, כתבת הספורט הפרובוקטיבית של מהדורת חדשות.
כדי להתאים עצמה לדמות צבעה בתחילה את שיערה לחום ובאמצע העונה נאלצה לגזור אותו קצר כחלק מהעלילה.
במרץ 2009 החלה רוזנצוייג בקריירת דוגמנות והובילה כפרזנטורית את קמפיין האופנה של "סטודיו פשה".
באוגוסט 2009, לוהקה לטלנובלה של ערוץ 10 - "נשות הטייסים" וגילמה את 'סגן רוני ברג', קצינה בכלביה של הבסיס, לצד שחקנים כגון: שרי גבעתי, גלית גוטמן, מייקל לואיס, יעל גולדמן ועוד.
בנוסף בשנת 2009 ליטל השתתפה בתפקיד אורח בתוכנית הילדים "הפיג'מות במופע של דובל'ה".
בקיץ 2010 נבחרה להנחות את התוכנית NickNet בערוץ ניקלודיאון יחד עם לי בירן, טדרוס ואלין לוי.
בשנת 2011 הנחתה את "מצעד הביפ" ששודרה בערוץ 2. התוכנית הופקה על ידי ערוץ ביפ והציגה סרטוני רשת מצחיקים.
בנוסף, נבחרה כפרזנטורית של אתר הקניות "BUY2".
ובאותה השנה שחקה ביוני והמחוננים בתור עיתונאית ספורט שבאה לעשות כתבה על יוני הדמות הראשית בסדרה.
בשנת 2012 השתתפה רוזנצוייג בסרט הקולנוע "רווקה פלוס".
בשנת 2015 השתתפה בסרט "מה כבר יכול לקרות".
בשנת 2016, גילמה רוזנצוייג בתפקיד אורח את דפנה בסדרה הקומית "אלישע" של ערוץ הילדים.
באותה שנה, שימשה כפרזנטורית של מותג בגדי ההיריון "אבישג ארבל" וב-2018 החלה להיות הפרזנטורית של האפליקציה "Easy".
בשנת 2023, לוהקה לסרט "כחול לבן" של רובי דואניס.
בשנת 2024, לוהקה לסרט החרדי דה ז'ה וו בתור הגיבורה הראשית.
בשנים 2009-2010 ניהלה מערכת יחסים עם השחקן לירון לבו שאיתו שיחקה בסדרה "נשות הטייסים".
בספטמבר 2012, נישאה לאסף מנור בקיבוץ געש.
ליטוריה (שם מדעי: Litoria) הוא סוג של צפרדעים ממשפחת האילניתיים, אשר נפוץ באוסטרליה, ארכיפלג ביסמרק, איי שלמה, גינאה החדשה, איי סונדה הקטנים, איי מאלוקו, ובטימור.
לעיתים נקרא הסוג "אילנית אוסטרלו-אסיאתיות".
מספר מאפיינים מייחדים אותן לעומת צפרדעי עצים אחרות - קשתית אופקית, היעדר פיגמנטציה של העפעף ותפוצתן הגאוגרפית.
נכון לשנת 2008, קיימים כ-150 מיני ליטוריה.
קיים מגוון רב בתוך הסוג עצמו, בחזות האילניות, בהתנהגותן ובבית הגידול שלהן.
"אילנית החנית" (Litoria microbelos) היא קטנה ביותר; בעוד שהאילנית הענקית (Litoria infrafrenata) יכולה להגיע לגודל של 13.5 ס"מ.
המראה, בית הגידול והתנהגות האילניות קשורים בדרך כלל - האילניות הקטנות והכהות חיות בדרך כלל על הקרקע וכמעט שלא מטפסות.
לעומת זאת, המינים הגדולים והירוקים יותר חיים על עצים ובדרך כלל יורדים מהם רק על מנת להתרבות.
אילנית אוסטרלית לבנה (Litoria caerulea)
לִיטִיגַצְיָה (בעברית: הִתְדַּיְּנוּת, הִדַּיְּנוּת) הוא שם מקובל למקצוע הטיעון בבית משפט.
תפקיד זה לרוב נעשה באמצעות עורך דין, ובישראל גם על ידי טוען רבני.
הליטיגציה היא אמנות הטיעון וההופעה בבית המשפט.
הליטיגציה עוסקת בתחום המשפט הפלילי, במשפט האזרחי ובמשפט המנהלי.
הליטיגציה האזרחית כוללת גם התמחות בליטיגציה מסחרית.
תחום הליטיגציה וההופעה בבית המשפט מוסדר בתקנות סדר הדין האזרחי, התשע"ט-2018, בהן מפורטים כללי הפרוצדורה האזרחית, תקנות בתי משפט לעניינים מינהליים (סדרי דין), התשס"א-2000 וכן חוק סדר הדין הפלילי [נוסח משולב], התשמ"ב-1982.
תחום הליטיגציה רלוונטי לכל תיק אשר בסופו של דבר מגיע לדיון משפטי, בין אם מדובר בבית משפט, בבית דין או בכל ערכאה שיפוטית אחרת.
על עורך דין העוסק בליטיגציה לדעת את סדרי הדין הרלוונטיים להליך המשפטי.
במשך שנים רבות, עורכי הדין בישראל לא נהגו להפריד בין הליטיגציה לשאר סוגי הייצוג המשפטי, ועורכי הדין במשרדים השונים התעסקו בשני התחומים.
רק בשנים האחרונות חלה מגמה של התמחות מוגדרת בתחום הליטיגציה, ומשרדים רבים הקימו מחלקות מיוחדות בהן עובדים עורכי דין המומחים בעניין.
ליטל קיימן הוא הקטן בגודלו ובמספר תושביו מבין שלושת איי קיימן שהם טריטוריה שמעבר לים של הממלכה המאוחדת.
האי נמצא בים הקריבי כ-140 ק"מ צפונית מזרחית לאי גרנד קיימן וכ-8 ק"מ מערבית לאי קיימן בראק.
האי שטוח, וגובהו מטרים ספורים מעל פני הים.
הנקודה הגבוהה ביותר באי היא 12 מטרים מעל פני הים.
האי התגלה לראשונה על ידי כריסטופר קולומבוס ב-10 במאי 1503, במסעו הרביעי והאחרון לאיי הודו המערבית.
האי התגלה לאחר שרוחות עזות הסיטו את ספינתו ממסלולה.
קולומבוס קרא לו ולאי קיימן בראק בשם "לאס טורטוגוס" בשל הצבים הרבים שהיו בהם.
בשנת 1585 הגיע לאי סר פרנסיס דרייק אשר קרא לאי בשם "לאס קיימאנאס", שמשמעה תמסח בשפת הקריב, וזאת בשל מספר רב של איגואנות שראה על האי ואשר זוהו בטעות כתמסחים .
האי יושב לראשונה במאה ה-17, על ידי דייגי צבי ים שבנו באי מחנות.
בעקבות תקיפה של שודדי ים ספרדיים בשנת 1671 ננטשו המחנות.
האי יושב בשנית בשנת 1833, והוקם בו כפר בשם "כפר בלוסום" ("כפר הניחוח" - Blossom Village).
בראשית המאה ה-20 התבססה עיקר כלכלת האי על יצוא פוספטים, גידול אגוזי קוקוס ויצירת חבלים.
כיום עיקר כלכלת האי מבוססת על תיירות.
האי ידוע באתרי הצלילה הסמוכים אליו.
חברת התעופה קיימן איירוויז מקיימת טיסות סדירות מקיימן בראק ומגרנד קיימן לשדה התעופה אדוארד בודן שבאי.
באי נמצאת כנסייה אחת וסניף דואר אחד, וכן מרכז מבקרים המציג את בעלי החיים הייחודים של האי, ובהם ציפורי סולה אדומת-רגל (Sula sula) המקננים באי, האיגואנה הייחודית (Cyclura nubila caymanensis), וכן ברווזי הודו המערבית (Dendrocygna arborea) וצבי הים (Eretmochelys imbricata) המצויים בסכנת הכחדה.
ליטל טובגו המכונה גם אי ציפור גן העדן (Bird of Paradise Island) הוא אי קטן הממוקם צפונית מזרחית לאי טובגו ומהווה חלק מרפובליקת טרינידד וטובגו.
שטחו של האי 1 קמ"ר, והוא ממוקם כ-2.4 ק"מ מספייסייד שבטובגו.
גובה הנקודה הגבוהה באי - 137 מטרים מעל פני הים.
הים בין האי ליטל טובגו לאי טובגו רדוד, ובשל כך מהווה אתר תיירות שכן ניתן לצפות בשוניות האלמוגים באמצעות סירות זכוכית.
באי גדל יער יבש המשמש כאתר קינון ורבייה לציפורים מקומיות רבות כגון פתון ים-סוף, יסעור גמדי, סולה לבנת-בטן, שחפית כהה ושחפית רסן.
בשנת 1909 יזם סר ויליאם אינגרם תוכנית להפוך את האי לבית גידול לציפור גן עדן (Paradisaea apoda), שהייתה אז בסכנת הכחדה בשל הציד הרב של הציפור בעבור נוצותיה.
במסגרת התוכנית נרכש האי על ידי אינגרם והובאו לאי 45 ציפורים.
לאחר מותו של אינגרם בשנת 1924 הורישו צאצאיו של אינגרם את האי לממשלת טרינידד וטובגו והורו שהאי ישמש כשמורת טבע.
צוות של המגזין נשיונל ג'יאוגרפיק תיעד את הציפורים בשנת 1958 אולם ככל הנראה כל ציפורי גן העדן מתו במהלך הוריקן פלורה בשנת 1963.
ליטל כשריאל (נולדה בשנת 1979) היא שחיינית עבר ישראלית, אלופת ישראל ושיאנית ישראל בשחייה, בעלת 3 מדליות זהב מהמכביה, המכביה החמש-עשרה (1997).
כשריאל גדלה במעלה אדומים, אביה, בני כשריאל הוא ראש עיריית מעלה אדומים לשעבר.
היא שחתה בקבוצת השחייה של מכבי מעלה אדומים.
לאחר מכן עברה להתאמן בפנימיית המחוננים בווינגייט תחת הדרכתו של לאוניד קאופמן.
היא ייצגה את קבוצת השחייה של ירושלים רבתי.
באליפות ישראל שנערכה באפריל 1993 זכתה כשריאל בשתי מדליות, כסף וארד.
מדליית כסף במשחה ל-100 מטר גב בתוצאה של 1:11.20 דקות, אחרי שירה גינצבורג מהפועל נתניה (1:07.00 דקות) ולפני שירה בש מהפועל נהריה (1:11.52 דקות) ומדליית ארד במשחה ל-200 מטר גב אחרי קרן רגאל מהפועל ירושלים (2:21.94 דקות) ושירה גינצבורג (2:23.30 דקות).
בתחרות שנערכה בשנת 1994 קבעה כשריאל במשחה ל-100 מטר גב שיא ישראלי חדש של 1:06.71 דקות, שיפור לשיא בן השנתיים של טימאה טוט (1:06.79 דקות).
באליפות ישראל שנערכה באוגוסט 1994 זכתה כשריאל ב-5 מדליות, 3 זהב ו-2 כסף.
בתחרות שחייה שנערכה בסלובקיה ביולי 1995 קבעה כשריאל במשחה ל-50 מטר פרפר שיא ישראלי חדש של 29.68 שניות, שיפור לשיא בן ה-5 שנים של טימאה טוט (29.77 שניות).
בשתי תחרויות שחייה (בריכת 25 מטר) שנערכו בפברואר 1996 קבעה כשריאל במשחה ל-50 מטר פרפר שיא ישראלי חדש של 28.57 שניות ובמשחה ל-100 מטר פרפר שיא ישראלי חדש נוסף של 1:02.49 דקות.
בגביע חיפה הבינלאומי שנערך במאי אותה שנה קבעה כשריאל במשחה ל-50 מטר גב שיא ישראלי חדש של 31.33 שניות, שיפור לשיא בן ה-6 שנים של הדס פדה (31.48 שניות).
בתחרות גראנד פרי שנערכה בברצלונה, ספרד בסוף חודש מאי אותה שנה קבעה כשריאל במשחה ל-100 מטר גב שיא ישראלי חדש של 1:04.80 דקות, שיפור לשיא בן השנה של פדה (1:06.12 דקות).
שיא זה נשבר לאחר 5 שנים על ידי אניה גוסטומלסקי (1:04.26 דקות).
גביע העולם בשחייה (בריכת 25 מטר) שנערך בפריז, צרפת בפברואר 1997 קבעה כשריאל במשחה ל-100 מטר פרפר תוצאה של 1:03.91 דקות.
בגביע חיפה הבינלאומי שנערך במאי אותה שנה קבעה כשריאל במשחה ל-200 מטר גב שיא ישראלי חדש של 2:20.30 דקות, שיפור לשיא בן ה-5 שנים של טוט (2:21.48 דקות).
שיא זה נשבר לאחר 3 שנים על ידי ורד בורוכובסקי (2:20.02 דקות).
בתחרויות השחייה של המכביה ה-15 שנערכו באותה שנה היא זכתה ב-3 מדליות זהב.
ליטל ידין (נולדה במאי 1956) היא אדריכלית ומתכננת ערים, וכן מתרגמת ישראלית מאנגלית.
ידין נולדה בירושלים לפרופ' יגאל ידין וכרמלה, בתו של ארתור רופין.
היא בעלת תואר ראשון בעיצוב סביבתי מבצלאל ותואר שני בתכנון ערים מאוניברסיטת קולומביה בניו יורק.
בשנות ה-90 שימשה מנהלת המחלקה לתכנון עיר בעיריית ירושלים, וסמנכ"לית לתכנון בחברה הממשלתית לתיירות.
לצד עיסוקה בתחום האדריכלות עוסקת ידין בתרגום ספרות יפה מאנגלית.
בין תרגומיה: רבי-המכר "נערה עם עגיל פנינה" מאת טרייסי שבלייה ו"הפסנתרן" מאת ולדיסלב שפילמן - שניהם עובדו לסרטים ידועים.
היא תרגמה גם את סדרת ספריו של אלי ויזל "בלהט הנשמה" ו"הנשמה החסידית", העוסקת בדיוקנאות אדמו"רים ובסיפורי חסידים.
אחד מתרגומיה הוא ספר העוסק בתחום הקרוב לה: "דמיון של מהנדס", מאת פיטר רייס, הנחשב אחד המהנדסים החשובים באירופה במחצית השנייה של המאה ה-20. הספר תורגם לשפות רבות וזכה בפרס "ספר הארכיטקטורה הטוב ביותר בשנת 2001" בצרפת.
ידין מתנדבת בעמותת עיר עמים, במחסום Watch ובמיזמים שונים העוסקים בדו-קיום ישראלי-פלסטיני.
נשואה לעורך הדין דן עברון, בנו של אפרים עברון, ואם לבן ובת.
היא מתגוררת בביתה של משפחת ידין בשכונת רחביה בירושלים.
סודות גלויים - אליס מונרו
שקרים יפים – ליסה אונגר
הפקיד ההודי – דויד לויט
צייר השכבות – ג'יין ארקהארט
דמיון של מהנדס – פיטר רייס
סוחר הקפה – דייוויד ליס
גשם פתאומי – מאריטה וולף
בלהט הנשמה - אלי ויזל
הנשמה החסידית - אלי ויזל (עם מיכל צוקרמן)
ליטל ביי הוא פרוור בסידני, המנוהל על ידי עיריית רנדוויק (City of Randwick).
ליטל ביי ממוקם 14 ק"מ דרום מזרחית למרכז העסקים הראשי של סידני, וגובל מדרום בלה פרוז, מצפון במלבר וצ'יפלי, ממערב בפיליפ ביי וממזרח בים טסמן.
בחופו המזרחי של הפרוור מפרץ קטן בשם ליטל ביי.
חלק גדול מהפרוור מוקצה לטובת מסלול הגולף The Coast.
הדרך הראשית החוצה את הפרוור מצפון לדרום היא שדירת אנזאק, שמגיעה מצ'יפלי וממשיכה ללה פרוז.
דרך באנרונג (Bunnerong Road) תוחמת את הפרוור ממערב וממשיכה צפונה לעבר מטרוויל.
בשנת 1881 אירעה התפרצות של מגפת אבעבועות שחורות בקרב האוכלוסייה האירופאית במושבת סידני.
על מנת להפחית את התפשטות המחלה ולמגרה, הוקמה במקום מושבת חולים.
באותו זמן היה ליטל ביי פרוור מרוחק, ללא ישוב.
במקום הוקם בית חולים החוף (The Coast Hospital), שחשיבותו עלתה עם התפרצות הדבר בתחילת המאה ה-20, ועם חזרתם של הלוחמים ממלחמת העולם הראשונה כשהם נושאים עימם מחלות כגון שפעת.
בשנת 1934 נקרא בית החולים רשמית על שם הנסיך הנרי, דוכס גלוסטר, דודה של המלכה אליזבת השנייה.
בפרוור ממוקם בית החולים הנסיך הנרי, מבתי החולים הגדולים באזור.
בפרוור חוף קטן בצורת חצי סהרון, על שפת מפרצון ליטל ביי, המשמש לרחצת הקהל.
זה החוף הדרומי ביותר ברצועת החופים בין מפרץ ג'קסון ומפרץ בוטאני.
בחצי השני של המאה ה-20 היה החוף מזוהם בשפכים, אך מאמצי ניקוי החל בשנות התשעים הפכו את החוף לאחד הנקיים בסידני.
מגרשי הגולף The Coast וסיינט מייקל ממוקמים בפרוור, עם כרי דשא נרחבים ונוף לאוקיינוס.
בשנת 1969 הוקמה בחוף העיירה על ידי זוג האמנים כריסטו וז'אן-קלוד יצירת הנוף חוף עטוף - 2.4 קילומטר של חוף שנעטפו בבד.
היצירה הייתה הגדולה ביותר מסוגה שהוקמה בעולם עד אותו מועד.
ליטל ליג בייסבול היא מערכת ליגות בייסבול וסופטבול לילדים בגילאי 9 עד 12. היא חלק ממערכת ליגות לילדים ונוער של הארגון "ליטל ליג אינטרנשיונל" שבסיסו בוויליאמספורט, פנסילבניה, ארצות הברית, שקיבל מעמד ממלכתי בחוק של הקונגרס האמריקאי.
לאחר שהחלה את דרכה ב-1939 כליגה אמריקאית בלבד, הפכה ה"ליטל ליג" למערכת ליגות כלל-עולמית ב-1950, במסגרתה משחקים נכון ל-2011 למעלה מ-2.5 מיליון ילדים ב-7123 ליגות, הפזורות בכל 50 מדינות ארצות הברית, ובלמעלה מ-80 מדינות אחרות בעולם.
מעבר למעמדה הספורטיבי, ה"ליטל ליג" הפכה לאבן דרך בתרבות האמריקאית הכללית.
ה"ליטל ליג" מגיעה לשיאה בטורניר הגמר בבייסבול, "ליטל ליג וורלד סיריס", בו משחקות 16 קבוצות עד למשחק הגמר על הזכייה באליפות.
שיא הקהל של הליגה נקבע ב-2011 במשחק במסגרת ה"ליטל ליג וורלד סיריס", שמשך למעלה מ-41,000 צופים.
הליגה נוסדה בידי תושב ויליאמספורט, קרל סטוץ, ב-1939, במטרה מוצהרת להנחיל לילדים רוח צוות וערכי ספורט הוגן.
השחקנים הראשונים בליגה היו אחייניו של סטוץ וחבריהם לשכונה.
סטוץ ושחקניו ערכו ניסויים שונים כדי לקבוע ממדי מגרש וחוקים מתאימים לילדים, ובקיץ 1939 הקימו ליגה ראשונה של שלוש קבוצות בוויליאמספורט, כאשר לכל קבוצה הייתה חסות מסחרית של בית עסק שמימן אותה.
סטוץ ניהל את אחת הקבוצות, ושניים מידידיו ניהלו את השתיים האחרות.
שלושת מנהלי הקבוצות, עם בנות זוגן וזוג חברים נוסף, ייסדו את חבר המנהלים הראשון של הליגה החדשה.
המשחק הראשון בתולדות הליגה שוחק ב-6 ביוני 1939, כאשר קבוצת "לאנדי תעשיות עץ" ניצחה 23:8 את קבוצת "מחלבת לייקאמינג".
"מחלבת לייקאמינג" זכתה באליפות העונה הראשונה, ששוחקה על מגרש מאולתר בשטח אדמה ריק ליד אצטדיון הבייסבול של ויליאמספורט.
ב-1940 נוסדה ליגה נוספת בוויליאמספורט על פי מודל דומה לזה שהגה סטוץ.
ב-1946 מנה הארגון 12 ליגות שונות, כולן בפנסילבניה.
לקראת סוף שנות ה-40 גדל הארגון בקצב מהיר בעקבות פרסומים עליו בעיתונות וביומני קולנוע, פרסום שהביא לגל בקשות להקמת ליגות חדשות.
ב-1949 כבר מנה הארגון 307 ליגות ברחבי ארצות הברית.
ב-1950 התרחב הארגון לראשונה אל מחוץ לגבולות ארצות הברית כאשר שתי ליגות חדשות קמו במסגרתו בפנמה.
שנה לאחר מכן קמה ליגה ראשונה בקנדה, והארגון מנה 776 ליגות.
ב-1953 הגיע לראשונה בוגר של הליגה לקבוצת MLB, כאשר שחקן ששיחק כילד בקבוצה בקונטיקט הגיע לסגל של מילווקי ברייבס.
באותה שנה זכה לראשונה משחק הגמר של ה"ליטל ליג וורלד סיריס" לכיסוי בטלוויזיה וברדיו על ידי רשת ABC.
שדר הספורט המפורסם הווארד קוסל, שהיה אז בתחילת דרכו, העביר את הכתבה על המשחק ברדיו.
הוא העביר בהמשך שידורים מה"ליטל ליג" במשך שלוש שנים.
הארגון המשיך להתפשט בארצות הברית, וב-1955 כבר מנה למעלה מ-3300 ליגות ב-48 מדינות.
באותה שנה החל לשחק באחת הליגות ג'ורג' וו.
בוש, לימים נשיא ארצות הברית, שהיה אז ילד בן 9. הוא שיחק בליגה 4 שנים.
השנים הבאות נרשמו נקודות ציון חשובות נוספות בתולדות הארגון - ב-1956 עזב את הארגון מייסדו, קרל סטוץ, בעקבות הסכם פשרה בסכסוך משפטי שנתגלע בינו לבין חבר המנהלים של הארגון.
ב-1957 זכתה קבוצה ממונטריי, מקסיקו, ב"ליטל ליג וורלד סיריס", והפכה לאלופה הראשונה שאיננה מארצות הברית; הקבוצה ממונטריי עשתה היסטוריה נוספת שנה לאחר מכן, כשהפכה לקבוצה הראשונה בתולדות הליגה שמגינה על תוארה וזוכה באליפות שנייה ברציפות.